TomoTesten/trubar-sodna-praksa huggingface dataset:
Up-334/97
Natisni
Opravilna št.:
Up-334/97
Datum odločitve:
24. 2. 1998
ECLI:
ECLI:SI:USRS:1998:Up.334.97
Akt:
Postopek za preizkus ustavne pritožbe R. K. zoper odločbo Agencije Republike Slovenije za prestrukturiranje in privatizacijo št. LP 00955/4/1996/BR z dne 18.8.1997 in št. LP 00955/3/1996/BR z dne 19.6.1997 ter zoper soglasje iste agencije k programu lastninskega preoblikovanja podjetja Kmetijski kombinat Ptuj št. Lp 00955/96-BR z dne 21.3.1997
Izrek:
Postopek za preizkus ustavne pritožbe R. K. zoper odločbo Agencije Republike Slovenije za prestrukturiranje in privatizacijo ter zoper soglasje iste agencije k programu lastninskega preoblikovanja podjetja Kmetijski kombinat Ptuj se ustavi.
Evidenčni stavek:
Ustavno sodišče je postopek preizkusa ustavne pritožbe ustavilo, ker je pritožnik ustavno pritožbo umaknil.
Geslo:
Ustavitev postopka zaradi umika ustavne pritožbe.

Denacionalizacija.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 11. 1997
Vrsta odločitve:
sklep
Vrsta rešitve:
ustavitev
Dokument:
US18817
Up-334/97
24.2.1998
S K L E P
Ustavno sodišče je v postopku za preizkus ustavne pritožbe R. K. iz H., ki ga zastopa R. G., odvetnik v M. na seji dne 24. februarja 1998
s k l e n i l o :
Postopek za preizkus ustavne pritožbe R. K. zoper odločbo Agencije Republike Slovenije za prestrukturiranje in privatizacijo št. LP 00955/4/1996/BR z dne 18.8.1997 in št. LP 00955/3/1996/BR z dne 19.6.1997 ter zoper soglasje iste agencije k programu lastninskega preoblikovanja podjetja Kmetijski kombinat Ptuj št. Lp 00955/96-BR z dne 21.3.1997 se ustavi.
O b r a z l o ž i t e v
Pritožnik v ustavni pritožbi navaja, da mu Agencija Republike Slovenije za prestrukturiranje in privatizacijo z izpodbijanima odločbama ni priznala, da bi kot denacionalizacijski upravičenec lahko enakopravno sodeloval kot stranka v postopku lastninskega preoblikovanja Kmetijskega kombinata Ptuj. Meni, da gre za hudo kršitev zakonitosti in Ustave, in predlaga, da Ustavno sodišče sprejme ustavno pritožbo v obravnavo na podlagi drugega odstavka 51. člena Zakona o Ustavnem sodišču ter izpodbijani odločbi in soglasje razveljavi.
Pritožnik je po svojem pooblaščencu z dopisom z dne 28.1.1998 umaknil vloženo ustavno pritožbo. Zato je Ustavno sodišče postopek preizkusa ustavne pritožbe ustavilo.
Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Tone Jerovšek in člana dr. Lovro Šturm in mag. Matevž Krivic.
Predsednik senata
dr. Tone Jerovšek
Up-372/97
Natisni
Opravilna št.:
Up-372/97
Datum odločitve:
6. 2. 1998
ECLI:
ECLI:SI:USRS:1998:Up.372.97
Akt:
Ustavna pritožba mag. S. M.-V. zoper sklep Višjega sodišča v Ljubljani št. I Kp 218/97 v zvezi s sklepom Okrajnega sodišča v Ljubljani št. I Kp 136/95 ter zoper sklep Državnega tožilstva Republike Slovenije št. Ktz 52/97-4/ZC-RB
Izrek:
Postopek za preizkus ustavne pritožbe mag. S. M.-V. zoper sklep Višjega sodišča v Ljubljani v zvezi s sklepom Okrajnega sodišča v Ljubljani ter zoper sklep Državnega tožilstva Republike Slovenije se ustavi.
Evidenčni stavek:
Ker je pritožnica umaknila ustavno pritožbo, je Ustavno sodišče postopek za njen preizkus ustavilo.
Geslo:
Ustavitev postopka zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
29. 12. 1997
Vrsta odločitve:
sklep
Vrsta rešitve:
zavrženje
Dokument:
US18779
Up-372/97
6.2.1998
S K L E P
Ustavno sodišče je v postopku za preizkus ustavne pritožbe mag. S. M.-V. iz L. na seji senata dne 6. februarja 1998 s k l e n i l o:
Postopek za preizkus ustavne pritožbe mag. S. M.-V. zoper sklep Višjega sodišča v Ljubljani št. I Kp 218/97 v zvezi s sklepom Okrajnega sodišča v Ljubljani št. I Kp 136/95 ter zoper sklep Državnega tožilstva Republike Slovenije št. Ktz 52/97-4/ZC-RB se ustavi.
O b r a z l o ž i t e v
1. Pritožnica je dne 25.12.1997 vložila ustavno pritožbo zoper v izreku tega sklepa navedene odločitve. Ker je bila ustavna pritožba tako pomanjkljiva, da je Ustavno sodišče ni moglo preizkusiti, je bila pritožnica pozvana na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) k njeni dopolnitvi.
2. V odgovoru na poziv Ustavnega sodišča je pritožnica navedla, da zoper izpodbijane odločitve še ni izčrpala vseh pravnih sredstev in da naj Ustavno sodišče "preloži" odločitev o njeni ustavni pritožbi. Ustavno sodišče je pritožničine navedbe opredelilo smiselno kot umik ustavne pritožbe in je postopek za preizkus ustavne pritožbe ustavilo. Če pritožnica meni, da zoper izpodbijane odločitve še ni izčrpala pravnih sredstev, bo po njihovi izčrpanosti lahko vložila novo ustavno pritožbo zaradi morebitnih kršitev človekovih pravic.
3. Senat Ustavnega sodišča je ta sklep sprejel na podlagi 6. člena ZUstS v sestavi: predsednik dr. Boštjan M. Zupančič ter sodnica in sodnik dr. Miroslava Geč - Korošec in dr. Peter Jambrek.
Predsednik senata
dr. Boštjan M. Zupančič
Up-359/97
Natisni
Opravilna št.:
Up-359/97
Datum odločitve:
6. 2. 1998
ECLI:
ECLI:SI:USRS:1998:Up.359.97
Akt:
Ustavna pritožba D. U. zoper podaljšanje pripora v zadevi I K 43/96
Izrek:
Ustavna pritožba D. U. zoper podaljšanje pripora v zadevi se zavrže.
Evidenčni stavek:
Ker pritožnik ustavne pritožbe ni dopolnil v roku, ki mu ga je določilo Ustavno sodišče, je senat Ustavnega sodišča ustavno pritožbo zavrgel.
Geslo:
Ustavna pritožba, nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 12. 1997
Vrsta odločitve:
sklep
Vrsta rešitve:
zavrženje
Dokument:
US18780
Up-359/97
6.2.1998
S K L E P
Ustavno sodišče je v postopku za preizkus ustavne pritožbe D. U. iz V. na seji senata dne 6. februarja 1998
s k l e n i l o:
Ustavna pritožba D. U. zoper podaljšanje pripora v zadevi I K 43/96 se zavrže.
O b r a z l o ž i t e v
1. Pritožnik je 10.12.1997 vložil ustavno pritožbo zoper odločitev Okrožnega sodišča v Ljubljani o podaljšanju pripora.
Pritožnik zatrjuje, da so mu s tem kršene človekove pravice in temeljne svoboščine.
2. Ustavna pritožba ni vsebovala vseh sestavin, določenih v 53. členu Zakona o Ustavnem sodišču (Uradni list RS, št. 15/94 - v nadaljevanju: ZUstS). Zato je bil pritožnik na podlagi drugega odstavka 54. člena ZUstS pozvan, da jo dopolni. Pritožnik je bil opozorjen na posledice, če v roku vloge ne bo dopolnil. Pisanje Ustavnega sodišča je prejel 22.12.1997, vendar nanj ni odgovoril. Zato je senat Ustavnega sodišča ustavno pritožbo zavrgel.
3. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik dr. Boštjan M. Zupančič ter sodnica in sodnik dr. Miroslava Geč - Korošec in dr. Peter Jambrek.
Predsednik senata
dr. Boštjan M. Zupančič
Up-347/97
Natisni
Opravilna št.:
Up-347/97
Datum odločitve:
6. 2. 1998
ECLI:
ECLI:SI:USRS:1998:Up.347.97
Akt:
Ustavna pritožba M. K. zoper sodbo Okrožnega sodišča v Ljubljani št. I K 329/97 z dne 1.10.1997
Izrek:
Ustavna pritožba M. K. zoper sodbo Okrožnega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbo, če pritožnik nepopolne vloge kljub pozivu Ustavnega sodišča v določenem roku ne dopolni.
Geslo:
Ustavna pritožba, nepopolna vloga, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 12. 1997
Vrsta odločitve:
sklep
Vrsta rešitve:
zavrženje
Dokument:
US18803
Up-347/97
6.2.1998
S K L E P
Ustavno sodišče je v postopku za preizkus ustavne pritožbe M. K., ZPKZ D. pri M., na seji senata dne 6.2.1998
s k l e n i l o:
Ustavna pritožba M. K. zoper sodbo Okrožnega sodišča v Ljubljani št. I K 329/97 z dne 1.10.1997 se zavrže.
O b r a z l o ž i t e v
1. Pritožnik je dne 3.12.1997 posredoval Ustavnemu sodišču vlogo, iz katere je bilo razbrati, da želi vložiti ustavno pritožbo zoper obsodilno sodbo št. I K 329/97, ki naj bi mu jo dne 1.10.1997 izreklo Okrožno sodišče v Ljubljani.
2. Ker je bila vloga pomanjkljiva do te mere, da je ni bilo mogoče preizkusiti, je bil pritožnik z dopisom pozvan, da vlogo v roku 15 dni dopolni tako v vsebinskem kot v formalnem smislu v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju ZUstS). Izrecno je bil opozorjen na zahtevo ZUstS, da morajo biti pred vložitvijo ustavne pritožbe izčrpana vsa pravna sredstva in na zahteve glede vsebine ustavne pritožbe.
Opozorjen je bil tudi na posledice, če vloge v postavljenem roku ne bo dopolnil.
3. Pritožnik je poziv Ustavnega sodišča v redu prejel, vendar vloge v postavljenem roku ni dopolnil. Zato jo je bilo treba na podlagi določbe 4. alinee prvega odstavka 55. člena ZUstS zavreči. 4. Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik dr. Boštjan M. Zupančič in člana dr. Miroslava Geč - Korošec ter dr. Peter Jambrek.
Predsednik senata
dr. Boštjan M. Zupančič
U-I-195/97
Natisni
Opravilna št.:
U-I-195/97
Datum odločitve:
29. 1. 1998
Objavljeno:
OdlUS VII, 19
ECLI:
ECLI:SI:USRS:1998:U.I.195.97
Akt:
Ustavni zakon o spremembi 68. čl. Ustave (Uradni list RS, št. 42/97)
Izrek:
Pobuda Matjaža Gerlanca za začetek postopka za oceno ustavnosti Ustavnega zakona o spremembi 68. člena Ustave se zavrže.
Evidenčni stavek:
Ker Ustavno sodišče ni pristojno za oceno ustavnosti ustavnega zakona, s katerim je bil spremenjen 68. člen Ustave, je pobudo zavrglo.
Geslo:
Nepristojnost Ustavnega sodišča za oceno Ustavnega zakona za spremembo Ustave.
Lastnina, lastnina tujcev.
Pravna podlaga:
Ustava, 160. čl.
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Matjaž Gerlanc, Velenje
Datum vloge:
23. 7. 1997
Vrsta odločitve:
sklep
Vrsta rešitve:
zavrženje
Dokument:
US18734
Dokument v PDF obliki:
U-I-195-97.pdf
62 KB
Prenesite datoteko
U-I-195/97
29.1.1998
S K L E P
Ustavno sodišče je v postopku za preizkus pobude Matjaža Gerlanca iz Velenja na seji dne 29. januarja 1998 s k l e n i l o:
Pobuda Matjaža Gerlanca za začetek postopka za oceno ustavnosti Ustavnega zakona o spremembi 68. člena Ustave (Uradni list RS, št. 42/97) se zavrže.
O b r a z l o ž i t e v
1. Pobudnik s pobudo, vloženo dne 23.7.1997, izpodbija v izreku tega sklepa navedeni ustavni zakon (v nadaljevanju: UZS68).
Pobudnik navaja, da predsednik Državnega zbora pred njegovim sprejemom kljub več vloženim pobudam za razpis predhodnega zakonodajnega referenduma ni določil roka za začetek zbiranja podpisov. Pobudnik meni, da je bila s tem kršena pravica pobudnikov za razpis referenduma.
2. Ustava v 160. členu določa pristojnost Ustavnega sodišča. Po tej določbi Ustavno sodišče ni pristojno za odločanje o ustavnosti takšnega ustavnega zakona o spremembah Ustave. Zato je bilo treba pobudo zavreči.
3. Ustavno sodišče je ta sklep sprejelo na podlagi 25. člena Zakona o Ustavnem sodišču (Uradni list RS, št. 15/94) v sestavi: namestnik predsednika mag. Matevž Krivic in sodniki dr. Tone Jerovšek, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Namestnik predsednika
mag. Matevž Krivic
Up-32/97
Natisni
Opravilna št.:
Up-32/97
Datum odločitve:
23. 1. 1998
ECLI:
ECLI:SI:USRS:1998:Up.32.97
Akt:
Postopek za preizkus ustavne pritožbe V. R. zoper sklep Vrhovnega sodišča RS št. VIII Ips 6/96 z dne 8.10.1996
Izrek:
Postopek za preizkus ustavne pritožbe V. R. zoper sklep Vrhovnega sodišča RS in druge odločbe se ustavi.
Evidenčni stavek:
Ustavno sodišče ustavi postopek po ustavni pritožbi, če je ustavna pritožba umaknjena zaradi smrti pritožnika.
Geslo:
Ustavitev postopka zaradi umika ustavne pritožbe, smrt pritožnika.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 1. 1997
Vrsta odločitve:
sklep
Vrsta rešitve:
ustavitev
Dokument:
US18756
Up-32/97
23. 1. 1998
S K L E P
Ustavno sodišče je v postopku za preizkus ustavne pritožbe V. R. iz K., ki ga zastopa mag. J. R., odvetnik v K. na seji senata dne 23. januarja 1998
s k l e n i l o:
Postopek za preizkus ustavne pritožbe V. R. zoper sklep Vrhovnega sodišča RS št. VIII Ips 6/96 z dne 8.10.1996 in druge odločbe se ustavi.
O b r a z l o ž i t e v
1. Pritožnik je po svojem odvetniku dne 22.1.1997 vložil ustavno pritožbo zoper v izreku navedeni sklep, s katerim je bila kot nedovoljena zavržena revizija, ki jo je sodišče, ki je izreklo sodbo prve stopnje, prejelo po preteku predpisanega tridesetdnevnega roka, ker naj bi njene vložitve pri nepristojnem sodišču ne bilo mogoče pripisati nevednosti ali očitni pomoti pooblaščenca - odvetnika. Navedel je, da naj bi bilo Vrhovno sodišče kršilo načelo pravne države, ko je predlagateljevo vlogo "držalo v predalu" 18 dni, namesto, da bi jo takoj poslalo pristojnemu sodišču.
2. Dne 9.januarja 1998 je pritožnikov odvetnik sporočil, da ustavno pritožbo umika zaradi smrti pritožnika. Ustavno sodišče je zato postopek za preizkus ustavne pritožbe ustavilo.
3. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Tone Jerovšek in člana mag.Matevž Krivic in dr. Lovro Šturm.
Predsednik senata
dr. Tone Jerovšek
Up-233/97
Natisni
Opravilna št.:
Up-233/97
Datum odločitve:
23. 1. 1998
ECLI:
ECLI:SI:USRS:1998:Up.233.97
Akt:
Ustavna pritožba zoper sodbo Vrhovnega sodišča št. U 650/95-9 z dne 28.5.1997
Izrek:
Postopek za preizkus ustavne pritožbe zoper sodbo Vrhovnega sodišča se ustavi.
Evidenčni stavek:
Ustavno sodišče je postopek preizkusa ustavne pritožbe ustavilo, ker je pritožnica ustavno pritožbo umaknila.
Geslo:
Ustavitev postopka po ustavni pritožbi zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
18. 7. 1997
Vrsta odločitve:
sklep
Vrsta rešitve:
ustavitev
Dokument:
US18757
Up-233/97
23.1.1998
S K L E P
Ustavno sodišče je v postopku za preizkus ustavne pritožbe M. A. K. - L. iz L., A., ki jo zastopa P. S. - Z., odvetnica v L. na seji dne 23. januarja 1998
s k l e n i l o :
Postopek za preizkus ustavne pritožbe zoper sodbo Vrhovnega sodišča št. U 650/95 - 9 z dne 28.5.1997 se ustavi.
O b r a z l o ž i t e v
A.
Pritožnica je dne 18.7.1997 vložila ustavno pritožbo zoper izpodbijano sodbo. Vrhovnega sodišča zaradi kršitve pravice do zasebne lastnine iz 33. člena Ustave in predlagala, da Ustavno sodišče zadrži izvršitev izpodbijane sodbe, ker je prvostopni organ že dovolil obnovo postopka in obstaja možnost, da bi ji nastale težko popravljive škodljive posledice.
Pritožnica je z dopisom z dne 8.1.1997 vloženo ustavno pritožbo umaknila. Zato je Ustavno sodišče postopek preizkusa ustavne pritožbe ustavilo.
Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in člana mag. Matevž Krivic in dr. Lovro Šturm.
P r e d s ed n i k
dr. Tone Jerovšek
Up-352/97
Natisni
Opravilna št.:
Up-352/97
Datum odločitve:
21. 1. 1998
ECLI:
ECLI:SI:USRS:1998:Up.352.97
Akt:
Ustavna pritožba A. V. zoper sodbo Višjega sodišča v Ljubljani št. Cp 2588/80 z dne 7.1.1981 v zvezi s sodbo Temeljnega sodišča v Ljubljani, Enote v Ljubljani, št. IV P 198/79 z dne 7.11.1980
Izrek:
Ustavna pritožba A. V. zoper sodbo Višjega sodišča v Ljubljani v zvezi s sodbo Temeljnega sodišča v Ljubljani, Enote v Ljubljani se zavrže.
Evidenčni stavek:
Ker pritožnik izpodbija sodni odločbi, izdani pred uveljavitvijo ustave, je nedopustna, jo je Ustavno sodišče kot nedopustno zavrglo.
Geslo:
Rok za vložitev ustavne pritožbe (82. čl. ZUstS).

Ustavna pritožba, nedopustnost.
Pravna podlaga:
Ustava, 172. čl.

Zakon o Ustavnem sodišču (ZUstS), 6., 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
8. 12. 1997
Vrsta odločitve:
sklep
Vrsta rešitve:
zavrženje
Dokument:
US18749
Up-352/97
21.1.1998
S K L E P
Ustavno sodišče je v postopku za preizkus ustavne pritožbe A. V. iz L. na seji senata dne 21. januarja 1998
s k l e n i l o :
Ustavna pritožba A. V. zoper sodbo Višjega sodišča v Ljubljani št. Cp 2588/80 z dne 7.1.1981 v zvezi s sodbo Temeljnega sodišča v Ljubljani, Enote v Ljubljani, št. IV P 198/79 z dne 7.11.1980 se zavrže.
O b r a z l o ž i t e v
1. Pritožnik izpodbija v izreku navedeni sodni odločbi v delu, v katerem je sodišče odločilo o dodelitvi otrok po razvezi zakonske zveze.
2. Po 82. členu Zakona o Ustavnem sodišču (Uradni list RS, št. 15/94) je ustavno pritožbo dopustno vložiti zoper posamične akte, ki so bili izdani po uveljavitvi Ustave. Ustava je začela veljati dne 23. decembra 1991 (172. člen Ustave). Ustavna pritožba, vložena zoper posamična akta, ki ju izpodbija pritožnik in ki sta bila izdana v letu 1980 in 1981, je torej nedopustna. Ustavno sodišče jo je zato zavrglo.
3. Senat Ustavnega sodišča je ta sklep sprejel na podlagi 82. člena v zvezi s 6. členom Zakona o Ustavnem sodišču v sestavi: predsednik senata mag. Janez Snoj in sodnika Franc Testen in dr. Lojze Ude.
Predsednik senata
mag. Janez Snoj
Up-288/97
Natisni
Opravilna št.:
Up-288/97
Datum odločitve:
21. 1. 1998
ECLI:
ECLI:SI:USRS:1998:Up.288.97
Akt:
Ustavna pritožba H. Š., M. K. in J. P. zoper sklep Okrajnega sodišča v Mariboru št. II P 547/95 z dne 29.7.1997
Izrek:
Ustavna pritožba H. Š., M. K. in J. P. zoper sklep Okrajnega sodišča v Mariboru se zavrže.
Evidenčni stavek:
Sklep, zoper katerega v skladu z ZPP sicer ni posebne pritožbe, lahko stranka izpodbija s pritožbo zoper končno sodbo. Pred izčrpanjem tega pravnega sredstva ustavna pritožba ni dopustna (čl. 51 ZUstS)
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 251., 263., 378. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
26. 9. 1997
Vrsta odločitve:
sklep
Vrsta rešitve:
zavrženje
Dokument:
US18750
Up-288/97
21.1.1998
S K L E P
Ustavno sodišče je v postopku za preizkus ustavne pritožbe H. Š., M. K. in J. P. iz Z., M. na seji senata dne 21. januarja 1998
s k l e n i l o :
Ustavna pritožba H. Š., M. K. in J. P. zoper sklep Okrajnega sodišča v Mariboru št. II P 547/95 z dne 29.7.1997 se zavrže.
O b r a z l o ž i t e v
Pritožniki izpodbijajo navedeni sklep, s katerim je sodišče prve stopnje v pravdnem postopku zaradi odstranitve psov iz azila postavilo izvedenca. V ustavni pritožbi pritožniki navajajo, da so zaradi hrupa kršene njihove pravice, pravdni postopek pa se namenoma zavlačuje. Menijo, da je izpodbijana odločba protiustavna, ker ne dovoljuje pritožbe in ker sodišče z njo postavlja izvedenca, kljub temu da s podatki, ki naj bi jih dosegel, že razpolaga.
Ustavna pritožba ni dopustna. V skladu z 51. členom Zakona o Ustavnem sodišču (Uradni list RS št. 15/94 - v nadaljevanju:
ZUstS) je ustavno pritožbo praviloma dopustno vložiti šele po izčrpanju vseh pravnih sredstev. Tega pa pritožniki niso storili. Zoper sklep o postavitvi izvedenca sicer ni dopustna samostojna pritožba (člen 251 v zvezi s členom 263 Zakona o pravdnem postopku - v nadaljevanju: ZPP), vendar je potrebno upoštevati, da lahko stranka, kadar ZPP izrecno določa, da ni posebne pritožbe, sklep sodišča prve stopnje izpodbija v pritožbi zoper končno sodbo (čl. 378 ZPP). Če pritožniki mislijo, da je sklep o imenovanju izvedenca nezakonit (in protiustaven), bodo torej to lahko uveljavljali s pritožbo zoper sodbo, s katero bo končan postopek na prvi stopnji. Pred izčrpanjem tega pravnega sredstva ustavna pritožba ni dopustna, zato jo je potrebno zavreči.
Ta sklep je Ustavno sodišče sprejelo na podlagi druge alinee 1. odstavka 55. člena ZUstS v sestavi: predsednik senata mag. Janez Snoj in člana dr. Lojze Ude in Franc Testen.
Predsednik senata
mag. Janez Snoj
Up-303/97
Natisni
Opravilna št.:
Up-303/97
Datum odločitve:
21. 1. 1998
ECLI:
ECLI:SI:USRS:1998:Up.303.97
Akt:
Ustavna pritožba R. P. zoper sklep Vrhovnega sodišča Republike Slovenije št. 837/97
Izrek:
Ustavna pritožba R. P. zoper sklep Vrhovnega sodišča Republike Slovenije se zavrže.
Evidenčni stavek:
Ustavno sodišče zavrže ustavno pritožbo, če pritožnik iz neupravičenih razlogov v določenem roku ne dopolni vloge.
Geslo:
Nepopolna vloga, njena nedopolnitev v določenem roku.

Oporoka, neveljavnost oporoke.
Pravna podlaga:
Zakon o Ustavnem sodišču (ZUstS), 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 10. 1997
Vrsta odločitve:
sklep
Vrsta rešitve:
zavrženje
Dokument:
US18752
Up-303/97
21.1.1998
S K L E P
Ustavno sodišče je v postopku za preizkus ustavne pritožbe R. P. iz P. na seji dne 21. januarja 1998
s k l e n i l o :
Ustavna pritožba R. P. zoper sklep Vrhovnega sodišča Republike Slovenije št. 837/97 se zavrže.
O b r a z l o ž i t e v
1. Pritožnik je dne 17.10.1997 vložil ustavno pritožbo zoper odločitev Vrhovnega sodišča št. 837/97, ker naj bi Vrhovno sodišče reviziji le delno ugodilo. V svoji vlogi pritožnik oporeka ugotovitvenemu postopku prvostopnega sodišča in zatrjuje, da bi moralo sodišče oporoko oporočitelja R. st. razveljaviti.
2. Glede na to, da je bila vloga pritožnika pomanjkljiva, je Ustavno sodišče pritožnika pozvalo, naj ustavno pritožbo dopolni z navedbo in utemeljitvijo človekovih pravic in temeljnih svoboščin, ki naj bi mu bile kršene, ter priloži izpodbijani akt in izkaže pravočasnost ustavne pritožbe.
3. Prvi odstavek 53. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) določa, da je v ustavni pritožbi treba navesti posamični akt, ki se izpodbija, dejstva, ki pritožbo utemeljujejo in domnevno kršene človekove pravice in temeljne svoboščine. Drugi odstavek istega člena pa določa, da mora biti pritožbi priložena tudi kopija posamičnega akta, ki se spodbija, ter ustrezne listine, na katere pritožnik opira svojo pritožbo.
4. V dopolnitvi ustavne pritožbe z dne 24.11.1997 pritožnik navaja le izrek sklepa Vrhovnega sodišča št. 837/97 in meni, da bo sodišče prve stopnje v novem sojenju vse nepravilnosti ponovno obravnavalo. Ne ustavni pritožbi ne dopolnitvi le-te pa ni priložil izpodbijanega akta in izkazal pravočasnosti ustavne pritožbe, prav tako tudi ni navedel in utemeljil človekovih pravic in temeljnih svoboščin, ki naj bi mu bile kršene.
Pritožnik torej tudi v dopolnitvi ustavne pritožbe ni sledil pozivu Ustavnega sodišča in ni odpravil pomanjkljivosti tako, da bi Ustavno sodišče lahko ustavno pritožbo preizkusilo. Zato je senat Ustavnega sodišča ustavno pritožbo zavrgel.
5. Senat Ustavnega sodišča je ta sklep sprejel na podlagi 4. alinee prvega odstavka 55. člena ZUstS v sestavi: predsednik senata mag. Janez Snoj in sodnika Franc Testen ter dr. Lojze Ude.
Predsednik senata
mag. Janez Snoj